Jelasin soal Crazy Heart  dalam bahasa jawa dong

Crazy Heart nggih punika filem sandhiwara musikal romantis saking Amérikah Sarékat taun 2009. Filem punika kaarahaken déning Scott Cooper. Piyambakipun ugi ngrangkep minangka panganggit skénario ingkang kaserat adhedhasar saking buku Crazy Heart pakaryanipun Thomas Cobb. Ingkang ngayahi jejibahan minangka juru damel nggih punika Robert Duvall, Rob Carliner, Judy Cairo, T Bone Burnett, lan Scott Cooper. Tanggel jawab musik kapasrahaken dhumateng Stephen Bruton, sesarengan T Bone Burnett lan Ryan Bingham. Sinematografi dipuncakaken déning Barry Markowitz. Pambesutan filem kalampahaken John Axelrad. Wondéné juru paraga ingkang sami maragani antawisipun Jeff Bridges, Maggie Gyllenhaal, Colin Farrell, lan Robert Duvall.

Filem Crazy Heart katepangaken kaping pisanipun nalika adicara Festival Film Santa Fe, surya 6 Desember 2009. Salajengipun kababar kanthi winatesan kagem pamirsa Amérikah Sarékat ing surya 16 Desember 2009, lajeng surya 5 Februari 2010 langkung wiyar.<ref>{{cite web|url=http://blogs.indiewire.com/thompsononhollywood/2009/11/04/oscar_watch_crazy_hearts_bridges_joins_actors_fray/|title=Oscar Watch: 'Crazy Hearts Bridges Joins Actors Fray|publisher=Anne Thompson/Blogs.IndieWire.com|accessdate=November 4, 2009}}</ref> Filem punika nampi pangalembana saking para juru kritik.